EkBass/fiwiki-20250220-pages-articles huggingface dataset:
Kankurinmäki

Kankurinmäki () on kylä Leningradin alueen Seuloskoin piirin Rosmittalan kunnassa Venäjällä. Se sijaitsee Kelton ylängöllä viisi kilometriä Rosmittalasta itään. Kylässä on 187 asukasta (vuonna 2011)Projekt, s. 26.. Kylä mainitaan vuoden 1792 kartassa. Se koostui alun perin kahdesta osasta, joiden nimet olivat Kankurinmäki ja Sistakanmäki (ven. Bolšije ja Malyje Ozerki tai Tretji ja Tšetvjortyje Ozerki). Venäjänkielinen nimitys (”Lammet”) juontuu kylän keskellä sijaitsevista kahdesta lammesta. Seudun asukkaat olivat etupäässä Kelton luterilaiseen seurakuntaan kuuluneita inkerinsuomalaisia. Peter von Köppenin mukaan vuonna 1848 Kankurinmäellä asui 59 savakkoa ja 8 suomalaista. Sistakanmäellä asui 20 savakkoa ja 2 suomalaista. 1860-luvulle saakka kylien talonpojat olivat tilanomistajan maaorjia. 1800–1900-lukujen vaihteessa ne kuuluivat Pähkinälinnan kihlakunnan Kelton volostiin. Vuoden 1926 väestönlaskennan mukaan Kankurinmäellä asui 162 inkerinsuomalaista ja 119 venäläistä. Se muodosti aluksi oman kyläneuvostonsa, johon kuuluivat myös Haapojan ja Mustapään kylät. Myöhemmin ne liitettiin Pappilanaution kyläneuvostoon. Suomalaiset karkotettiin muualle Neuvostoliittoon vuonna 1942. Toisen maailmansodan aikana kylässä sijaitsi 67. armeijakunnan päämaja. Kankurinmäen ohi kulkee Pietarin ja Murmanskin välinen M18-valtatie. Kylä koostuu puutarhapalstojen ympäröimistä omakotitaloista. Sen lähistöllä on hautausmaa.Projekt, s. 22. ==Lähteet== * ===Viitteet=== Luokka:Kelton kylät Luokka:Seuloskoin piiri
Pappilanautio

Pappilanautio (myös Autio, ) on kylä Leningradin alueen Seuloskoin piirin Rosmittalan kunnassa Venäjällä. Se sijaitsee Kelton ylängöllä neljä kilometriä Rosmittalasta kaakkoon. Kylässä on 110 asukasta (vuonna 2011)Projekt, s. 26.. Kylä mainitaan vuoden 1792 kartassa. Sen asukkaat olivat etupäässä Kelton luterilaiseen seurakuntaan kuuluneita inkerinsuomalaisia. Peter von Köppenin mukaan vuonna 1848 Pappilanautiossa asui 125 savakkoa ja 50 suomalaista. 1860-luvulle saakka kylän talonpojat olivat tilanomistajan maaorjia. 1800–1900-lukujen vaihteessa se kuului Pähkinälinnan kihlakunnan Kelton volostiin. Vuonna 1902 kylään avattiin suomenkielinen koulu. Vuoden 1926 väestönlaskennan mukaan Pappilanautiossa asui 273 inkerinsuomalaista ja 10 venäläistä. Vuosina 1926–1931 se oli Mähnälän suomalaisen kyläneuvoston keskus. Vuonna 1931 Mähnälän ja Manuskalan kyläneuvostot yhdistettiin Pappilanaution suomalaiseksi kyläneuvostoksi, johon kuuluivat myös Rosmittalan, Pitkämäen, Mähnälän, Hännikäisen, Riisikkalan, Juoksulan, Pienen- Manuskalan, Suuren-Manuskalan, Kankurinmäen, Haapojan ja Mustapään kylät. Leningradin esikaupunkipiiriin kuuluneella kyläneuvostoalueella oli vuonna 1933 yhteensä 2 800 asukasta. Suomalaiset karkotettiin muualle Neuvostoliittoon toisen maailmansodan aikana vuonna 1942. Pappilanautio sijaitsee Pietarin ja Murmanskin välisen M18-valtatien eteläpuolella. Sen kautta kulkee Tuprovaan johtava maantie. Kylä koostuu puutarhapalstojen ympäröimistä omakotitaloista.Projekt, s. 22. Siellä toimii rehutehdasProjekt, s. 17.. ==Lähteet== * ===Viitteet=== Luokka:Kelton kylät Luokka:Seuloskoin piiri
Scilla

Scilla on kunta Reggio Calabrian metropolikaupungissa Calabrian hallintoalueella Etelä-Italiassa Messinansalmen rannalla. Kunta on saanut nimensä Skylla-nimisestä merihirviöstä, joka vartioi Messinansalmea kreikkalaisen mytologian mukaan. == Lähteet == == Aiheesta muualla == Luokka:Reggio Calabrian metropolikaupungin kunnat
Kapiri Mposhi

Kapiri Mposhi on kaupunki Sambiassa, Central Province -maakunnassa. Kaupungin arvioitu väkiluku vuonna 2009 oli 52 058 asukasta, kun taas vuonna 2000 se oli 27 219. Kapiri Mposhi sijaitsee 1250 metriä merenpinnan yläpuolella, noin 166 kilometriä Sambian pääkaupungista Lusakasta pohjoiseen, Great North Road -tien varrella, ja on merkittävä rautatieverkoston solmukohta. Kapiri Mposhin kautta kulkee Zambia Railways -yhtiön linja Kitwestä Lusakaan ja Livingstoneen sekä TAZARA:n linja Dar es Salaamista Kapiri Mposhiin. TAZARA eli Tanzania-Zambia Railway Authority on liikennöinyt Dar es Salaamin ja Kapiri Mposhin välillä vuodesta 1976 lähtien. == Lähteet == == Aiheesta muualla == * Portrait of Kapiri Mposhi. Northern Rhodesia and Zambia. Photographs and Information from the Fifties and Sixties Viitattu 9.5.2013 Luokka:Sambian kaupungit
Mähnälä

Mähnälä (myös Määhnälä, ) on kylä Leningradin alueen Seuloskoin piirin Rosmittalan kunnassa Venäjällä. Se sijaitsee Kelton ylängöllä viisi kilometriä Rosmittalasta etelään. Kylässä on 298 asukasta (vuonna 2011)Projekt, s. 26.. Kylä mainitaan vuoden 1727 kartassa. Sen asukkaat olivat etupäässä Kelton luterilaiseen seurakuntaan kuuluneita inkerinsuomalaisia. Peter von Köppenin mukaan vuonna 1848 Mähnälässä asui 148 savakkoa ja 41 suomalaista. Kylän talonpojat olivat 1860-luvulle saakka tilanomistajan maaorjia. 1800–1900-lukujen vaihteessa se kuului Pähkinälinnan kihlakunnan Kelton volostiin. Vuoden 1926 väestönlaskennan mukaan Mähnälässä asui 373 inkerinsuomalaista, 20 suomensuomalaista ja 13 venäläistä. Mähnälän kyläneuvostoon kuuluivat myös Pitkämäen, Pappilanaution, Rosmittalan, Riisikkalan ja Hännikäisen kylät. Vuonna 1931 Mähnälä liitettiin Pappilanaution suomalaiseen kyläneuvostoon. Kansallinen kyläneuvosto lakkautettiin vuonna 1939 ja suomalaiset karkotettiin muualle Neuvostoliittoon toisen maailmansodan aikana vuonna 1942. Mähnälässä vuonna 1920 syntynyt ja Neuvostoliitossa syksyyn 1942 asti asunut Matti Putkinen kirjoitti muistelmansa 1950-luvulla. Ne julkaistiin hänen kuolemansa jälkeen vuonna 2015. Mähnälän pohjoispuolitse kulkee Pietarista Murmanskiin johtava M18-valtatie, josta haarautuu Sverdloville nimetyn taajaman ja Seuloskoin välinen maantie. Kylä koostuu puutarhapalstojen ympäröimistä omakotitaloista.Projekt, s. 22. Siellä toimii pieni sahalaitosProjekt, s. 25.. Sannikon ja Paulovan välisellä rautatiellä oleva Mähnälän asema sijaitsee viisi kilometriä Mähnälän kylästä länteen. Rautatien varrella kylän eteläpuolella on 1930-luvulla syntynyt Mähnälän louhoksen (ven. Karjer- Maglovo) asutus. ==Lähteet== * ===Viitteet=== Luokka:Kelton kylät Luokka:Seuloskoin piiri
Manuskala

Manuskala () on kylä Leningradin alueen Seuloskoin piirin Rosmittalan kunnassa Venäjällä. Se sijaitsee Karjalankannaksen eteläosassa 12 kilometriä Rosmittalasta kaakkoon. Kylässä on 15 asukasta (vuonna 2011). Kylä mainitaan ensimmäisen kerran Novgorodin Vatjan viidenneksen verokirjassa vuonna 1500. Se koostui kahdesta osasta, Suuresta ja Pienestä Manuskalasta, joiden asukkaat olivat etupäässä Kelton luterilaiseen seurakuntaan kuuluneita inkerinsuomalaisia. Peter von Köppenin mukaan vuonna 1848 Suuressa- Manuskalassa oli 174 savakkoa ja 41 suomalaista sekä kaksi venäläistä perhettä, Pienessä-Manuskalassa 91 savakkoa, 22 suomalaista ja kolme venäläistä perhettä. Kylien talonpojat olivat 1860-luvulle saakka tilanomistajan maaorjia. 1800–1900-lukujen vaihteessa Manuskala kuului Pähkinälinnan kihlakunnan Kelton volostiin. Vuonna 1892 sinne avattiin zemstvon ylläpitämä koulu. Vuoden 1926 väestönlaskennan mukaan Suuressa- Manuskalassa asui 339 inkerinsuomalaista ja 7 venäläistä, Pienessä- Manuskalassa 272 inkerinsuomalaista ja 36 venäläistä. Kylät muodostivat Manuskalan kyläneuvoston, johon kuului myös Juoksulan kylä. Vuonna 1931 ne liitettiin Pappilanaution suomalaiseen kyläneuvostoon. Inkeriläiset karkotettiin muualle Neuvostoliittoon toisen maailmansodan aikana vuonna 1942. Nykyinen Manuskala käsittää entisen Suuren-Manuskalan kylän, mutta Pienenkin- Manuskalan paikalla on vielä muutamia taloja. Manuskalan lähellä on toimiva hiekkalouhos ja laskuvarjohyppääjien käyttämä lentokenttä. Tuprovaan johtavan tien eteläpuolelle rakennetaan uutta omakotialuetta. Sannikon ja Paulovan välisellä rautatiellä oleva Manuskalan asema sijaitsee viisi kilometriä kylästä lounaaseen. ==Lähteet== Luokka:Kelton kylät Luokka:Seuloskoin piiri
Juoksula

Juoksula () on kylä Leningradin alueen Seuloskoin piirin Rosmittalan kunnassa Venäjällä. Se sijaitsee Karjalankannaksen eteläosassa 9 kilometriä Rosmittalasta itään. Kylässä on 53 asukasta (vuonna 2011). Kylä lienee syntynyt 1800–1900-lukujen vaihteessa. Vuoden 1926 väestönlaskennan mukaan siellä oli 163 asukasta, jotka kaikki olivat inkerinsuomalaisia. Juoksula kuului 1920-luvulla Manuskalan ja 1930-luvulla Pappilanaution suomalaiseen kyläneuvostoon. Inkeriläiset karkotettiin muualle Neuvostoliittoon toisen maailmansodan aikana vuonna 1942. ==Lähteet== Luokka:Inkerin kylät Luokka:Seuloskoin piiri
Virkkilä (Rosmittala)

Virkkilä () on kylä Leningradin alueen Seuloskoin piirin Rosmittalan kunnassa Venäjällä. Se sijaitsee Kelton ylängöllä 3,5 kilometriä Rosmittalasta koilliseen. Kylässä on 78 asukasta (vuonna 2011). Kylä lienee syntynyt Ruotsin vallan aikana 1600-luvulla. Se mainitaan vuoden 1727 kartassa. Seudun asukkaat olivat toiseen maailmansotaan saakka inkerinsuomalaisia, jotka kuuluivat Kelton luterilaiseen seurakuntaan. 1800-luvulla kylä jakaantui kahteen osaan, Suureen ja Pieneen Virkkilään. Peter von Köppenin mukaan vuonna 1848 siellä asui 107 savakkoa ja 58 suomalaista. 1860-luvulle saakka Virkkilän talonpojat olivat tilanomistajan maaorjia. 1800–1900-lukujen vaihteessa kylä kuului Pähkinälinnan kihlakunnan Kelton volostiin. Vuonna 1881 sinne avattiin zemstvon ylläpitämä koulu. Vuoden 1926 väestönlaskennan mukaan Kannisin kyläneuvostoon kuuluneessa Virkkilässä oli 325 asukasta, joista 289 oli inkerinsuomalaisia ja 27 suomensuomalaisia. Kylässä asui myös muutamia venäläisiä ja liettualaisia. 1930-luvulla Virkkilä kuului Kelton suomalaiseen kyläneuvostoon. Inkeriläiset karkotettiin muualle Neuvostoliittoon toisen maailmansodan aikana vuonna 1942. ==Lähteet== Luokka:Kelton kylät Luokka:Seuloskoin piiri
Milanon maailmannäyttely (2015)

Milanon maailmannäyttely eli Expo 2015 oli Milanossa 1.5.–31.10.2015 järjestetty maailmannäyttely. Edellinen maailmannäyttely järjestettiin vuonna 2012 Etelä-Koreassa. Maailmannäyttelyn teemana oli "Planeetalle ravintoa, elämälle energiaa" (). == Teema == Maailmannäyttelyn teemana oli "Planeetalle ravintoa, elämälle energiaa", joka käsitteli teknologian, kulttuurin, perinteiden ja luovuuden sekä ravinnon aiheita. Expo 2015 jatkoi teemallaan aiempien maailmannäyttelyiden perinteitä (esim. vuoden 2008 maailmannäyttelyn teemana oli vesi). == Paikka == Milano voitti maailmannäyttelyn järjestelyvastuusta käydyn kilpailun vuonna 2008. Milanon maailmannäyttely järjestettiin 1,1 km² alueella Milanon pohjoispuolella Rhon ja Peron kunnista. Alue on tapahtuma- ja messukeskus Fiera Milanon vieressä. == Viralliset yhteistyökumppanit == * Accenture * Cisco * Enel * Finmeccanica * Intesa Sanpaolo * Telecom Italia ==Suomen osallistuminen== Suomi ilmoitti, ettei se osallistu omalla paviljongillaan vuoden 2015 maailmannäyttelyyn. Kaikkiaan 144 muuta maata osallistui näyttelyyn. Suomesta kutsuttiin Aalto-yliopiston arkkitehtuuriosasto osallistumaan maailmannäyttelyn paviljonkien suunnitteluun. ==Lähteet== == Aiheesta muualla == * Milanon maailmannäytelyn virallinen sivusto * YouTube Expo Milano TV luokka:Maailmannäyttelyt Luokka:Milanon historia Luokka:2015
USS Alabama (BB-60)

USS Alabama (runkonumero BB-60) oli Yhdysvaltain laivaston vuonna 1942 palvelukseen otettu South Dakota-luokan taistelulaiva, joka oli laivaston kuudes Alabaman-osavaltion mukaan nimetty alus. Se osallistui Tyynenmeren sotaan toisessa maailmansodassa. Alus museoitiin 1964 nimikko-osavaltioonsa ja liitettiin 1986 Kansallishistoriallisten maamerkkien rekisteriin ()http://www.hnsa.org/ships/alabama.htm . Alus ei menettänyt yhtään miestä vihollisen tykkitulessa, jonka myötä alus sai lempinimen "Lucky A". == Valmistus == Alus tilattiin Norfolkin laivastontelakalta, missä köli laskettiin 1. helmikuuta 1940. Alus laskettiin vesille 16 helmikuuta 1942 ja otettiin palvelukseen 16. elokuuta 1942 ensimmäisenä päällikkönään George B. Wilson.http://www.hazegray.org/danfs/battlesh/bb60.htm == Palvelus == Alus aloitti palveluksensa suojaten Jäämeren saattueita Britteinsaarilta Pohjanmeren ja Jäämeren kautta Murmanskiin. Elokuussa 1943 se siirrettiin Yhdysvaltain Tyynenmeren laivastoon tukemaan maihinnousuja Japanin valloittamille saarille ja suojaamaan lentotukialusosastoja ilma- ja pintahyökkäyksiltä. Sodan jälkeen suurin osa aluksen ilmatorjunta-aseista poistettiin, mikä vähensi miehistötarvetta pienentäen sen operointikuluja. Alus poistettiin 1947 palveluksesta ja siirrettiin reserviin. Alusrekisteristä alus poistettiin vuonna 1962. == Lähteet == == Aiheesta muualla == Luokka:South Dakota -luokka (1939) Luokka:Yhdysvaltalaiset toisen maailmansodan taistelulaivat
Baseballin Euroopan-mestaruuskilpailujen B-sarja 2002

Vuonna 2002 Baseballin Euroopan mestaruuskilpailujen B-sarja pelattiin kahdessa erillisessä ryhmässä. Pelipaikkoina olivat Alby ja Skarpnäck Ruotsissa, jossa pelattiin 30. heinäkuuta - 3. elokuuta. Turnauksen voitti isäntäjoukkue Ruotsi, joka nousi Euroopan-mestaruuskilpailujen A-sarjaan kaudeksi 2003. Toisessa ryhmässä, joka pelattiin Szentendressä, Unkarissa, voittajaksi selvisi Kreikka. Suomen joukkueessa, joka jäi ryhmässään kahdeksanneksi, pelasi myös pesäpalloilijana paremmin tunnettu Toni Kohonen.IBAF: Finland ==Ryhmä 1== ===Lohko A=== joukkue Ot. V H AVG 3 3 0 1.000 14-0 - 16-3 3 2 1 .667 - - 8-7 3 1 2 .333 1-16 6-9 - 3 0 3 .000 - - 3-4 ===Lohko B=== joukkue Ot. V H AVG 3 3 0 1.000 - 9-6 8-7 3 2 1 .667 4-8 - 10-9 3 1 2 .333 - 7-8 - Suomi 3 0 3 .000 - - 2-22 ===Pudotuspelit === {{Turnauspuu4 || |8| |2 || |18| |1 || |1| |18 || |7| |5 }} * Sijat 5 ja 6: - 0-11 * Sijat 7 ja 8: - Suomi 14-10 ==Ryhmä 2== ===Lohko A=== joukkue Ot. V H AVG 3 3 0 1.000 5-0 12-0 12-0 3 2 1 .667 - 13-8 10-8 3 1 2 .333 - - 14-7 3 0 3 .000 - - - ===Lohko B=== joukkue Ot. V H AVG 4 4 0 1.000 16-3 20-1 23-0 26-4 4 2 2 .500 - 12-5 11-1 - 4 2 2 .500 - - 11-0 9-7 4 1 3 .250 - - - 9-4 4 1 3 .250 - 11-2 - - ===Pudotuspelit === {{Turnauspuu4 || |7| |11 || |15| |0 || |0| |21 || |6| |20 }} * Sijat 5 ja 6: - 10-12 * Sijat 7 ja 8: - 7-14 ==Lähteet== * www.beisbolas.lt * Suomen baseballmaajoukkueen turnaukset * Kreikan baseball historiaa * Ta Matia Oct 02 - Wellington Olympic AFC * ARTICLES BY DATE By Frank Carroll, Sentinel Staff Writer, August 2, 2002 * Grand Slam stats & news by Marco Stoovelaar * Tulokset ===Viitteet=== B-2002 Luokka:Vuoden 2002 baseball Luokka:Tukholman urheilutapahtumat Luokka:Unkarin urheilutapahtumat Luokka:Pest
Albatros de Brest

Albatros de Brest on ranskalainen jääkiekkojoukkue Brestin kaupungista. Joukkue on pelannut joitakin kausia Ranskan alimmilla sarjatasoilla, mutta kauden 2012–2013 päätteeksi joukkue nousi Ranskan ylimmälle sarjatasolle Ligue Magnusiin. Joukkue on perustettu vuonna 1991 ja se onnistui voittamaan maan mestaruuden kahtena vuonna peräkkäin 1996 ja 1997. Lisäksi joukkue oli hopealla vuonna 1995. Hyvän aloituksen jälkeen joukkue tippui kuitenkin alemmas, mistä se onnistui nousemaan takaisin pääsarjaan 2000-luvun alussa. Visiitti ylös oli kuitenkin nopea ja joukkue ylsi takaisin pääsarjaan vasta kaudeksi 2013–2014. Kausi 2013-2014 päättyi kuitenkin karvaaseen pettymykseen ja tippumiseen takaisin toiseksi korkeimmalle sarjatasolle. == Joukkue kaudella 2024-2025 == Maalivahti Maalivahti Maalivahti Maalivahti Maalivahti Maalivahti # Pelaaja Hanskakäsi Sopimus Syntymäpaikka Valentin Duquenne L 2025 Saint-Pol-sur-Mer, Ranska Adrien Vazzaz L 2025 Briançon, Ranska Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 2 Aurélien Gréverend (A) L 2024 Rouen, Ranska 58 Nicolas Favarin (A) R 2025 Saint-Martin-d'Hères, Ranska Yohann Alzon L 2025 Taipei, Taiwan Léonard Baril L 2025 St-Sébastien-sur-Loire, Ranska Mathieu Desautels R 2025 Green Valley, Ontario, Kanada Jakub Sedlak L 2025 Košice, Slovakia Jack Tucker R 2025 Tampa, Florida, Yhdysvallat Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 39 Jonathan Avenel (C) R H / P 2025 Orléans, Ranska 91 Dimitri Motreff R H 2025 Brest, Ranska Graham Avenel R KH 2025 Annecy, Ranska Francis Drolet L KH 2025 Lachine, Québec, Kanada Joé Dubé R KH 2025 St- Mathieu, Québec, Kanada Kaïs Faure-Brac L LH 2025 Briançon, Ranska Theo Fourcade R H 2025 Le Chesnay, Ranska Konsta Jaakola R OLH 2025 Helsinki, Suomi Robin Lebrun Gilbert R H / P 2025 Montpellier, Ranska Jonas Lemetais L KH 2025 Rouen, Ranska Pablo Maltas L KH / VLH 2025 Tours, Ranska Antoine Salomez R H 2025 Amiens, Ranska Niko Somppi L KH 2025 Tuusula, Suomi Veeti Vuorio L VLH 2025 Turku, Suomi Lähde: EliteProspectshttps://www.eliteprospects.com/team/914/brest Viitattu 28.9.2021. == Lähteet == * Joukkueen viralliset kotisivut === Viitteet === Luokka:Ranskalaiset jääkiekkoseurat Luokka:Brest (Ranska) Luokka:Vuonna 1991 perustetut urheiluseurat
Nader Eivazi Khiarak

Nader Eivazi Khiarak (; s. 22. helmikuuta 1975) on iranilainen meloja. Hän kilpaili vuoden 2000 kesäolympialaisissa Sydneyssä miesten sekä 500 että 1 000 metrin kajakkiyksikkökilpailuissa, mutta putosi molemmissa tapahtumissa ensimmäisellä kierroksella.Nader Eivazi Khiarak Bio, Stats, and Results | Olympics at Sports-Reference.com == Lähteet == Luokka:Iranilaiset melojat Luokka:Vuonna 1975 syntyneet Luokka:Elävät henkilöt
Grzegorz Kotowicz

Grzegorz Leon Kotowicz (s. 6. elokuuta 1973 Czechowice-Dziedzice) on puolalainen entinen meloja. Vuoden 1992 kesäolympialaisissa Barcelonassa hän sai miesten 1 000 metrin kajakkikaksikossa pronssia ja kilpaili myös 500 metrin kajakkiyksikössä. Vuoden 1996 kesäolympialaisissa hän jäi 1 000 metrin kajakkikaksikossa neljännelle sijalle.Grzegorz Kotowicz Bio, Stats, and Results | Olympics at Sports-Reference.com Kotowicz sai vuoden 2000 kesäolympialaisissa Sydneyssä pronssia 1 000 metrin kajakkinelikossa ja sijoittui siellä lisäksi yhdeksänneksi 500 metrin kajakkiyksikössä. Ratamelonnan maailmanmestaruuskilpailuissa Kotowicz sai 1990-luvulla kolmesti hopeaa ja viidesti pronssia. == Lähteet == Luokka:Puolalaiset melojat Luokka:Puolalaiset olympiamitalistit Luokka:Vuonna 1973 syntyneet Luokka:Elävät henkilöt
Koutoua Abia

Koutoua Francis Abia (s. 13. elokuuta 1965) on norsunluurannikkolainen entinen meloja. Hän kilpaili vuoden 1992 kesäolympialaisissa Barcelonassa miesten 500 metrin kajakkikaksikossa ja vuoden 1996 kesäolympialaisissa Atlantassa 500 metrin kajakkiyksikössä. Hän putosi molemmissa kisoissa toisella kierroksella.Koutoua Abia Bio, Stats, and Results | Olympics at Sports-Reference.com Vuoden 2008 kesäolympialaisissa Pekingissä Abia putosi sekä 500 että 1 000 metrin kajakkiyksikössä ensimmäisellä kierroksella. == Lähteet == Luokka:Norsunluurannikkolaiset melojat Luokka:Vuonna 1965 syntyneet Luokka:Elävät henkilöt
Mira Verås Larsen

Mira Verås Larsen (s. 17. huhtikuuta 1987 Bærum) on norjalainen meloja. Hän kilpaili vuoden 2012 kesäolympialaisissa Lontoossa naisten 500 metrin kajakkiyksikössä ja jäi 18. sijalle.Mira Verås Larsen Bio, Stats, and Results | Olympics at Sports-Reference.com Hän myös toimi Lontoon kisoissa maansa lipunkantajana.Norway | Olympics at Sports-Reference.com Larsenin puoliso on meloja, olympiavoittaja Eirik Verås Larsen. Hänen isoisoisänsä Osvald Falch oli olympiavoittaja voimistelussa. == Lähteet == Luokka:Norjalaiset melojat Luokka:Vuonna 1987 syntyneet Luokka:Elävät henkilöt
Alcino Silva

Alcino Gomes da Silva (s. 30. syyskuuta 1990) on sãotomépríncipeläinen meloja, joka kilpaili vuoden 2008 kesäolympialaisissa Pekingissä. Hän putosi siellä miesten 500 metrin kajakkiyksikössä semifinaalissa ja 1 000 metrin kajakkiyksikössä ensimmäisellä kierroksella.Alcino Silva Bio, Stats, and Results | Olympics at Sports-Reference.com == Lähteet == Luokka:Sãotomépríncipeläiset melojat Luokka:Vuonna 1990 syntyneet Luokka:Elävät henkilöt
Harald Strøm

Harald Aleksander Strøm (14. lokakuuta 1897 Horten – 25. joulukuuta 1977 Borre) oli norjalainen pikaluistelija ja jalkapalloilija. Hän voitti yleisluistelun maailmanmestaruuden vuonna 1922 ja Euroopan-mestaruuden 1923. Strøm kilpaili vuoden 1924 talviolympialaisissa Chamonix’ssa, jossa hän toimi maansa lipunkantajana avajaisseremoniassa. Strøm pelasi myös jalkapalloa Ørn Horten -seurassa ja voitti Norjan mestaruuden kahdesti, vuosina 1920 ja 1927. Norjan jalkapallomaajoukkueessa Strøm pelasi 16 A-maaottelua. Vuonna 1921 hänelle myönnettiin Egebergs Ærespris -palkinto. == Lähteet == Luokka:Norjalaiset pikaluistelijat Luokka:Norjalaiset jalkapalloilijat Luokka:Vuonna 1897 syntyneet Luokka:Vuonna 1977 kuolleet
Pedro Pasculli

Pedro Pasculli (s. 17. toukokuuta 1960 Santa Fe, Argentiina) on argentiinalainen jalkapalloilija ja jalkapallovalmentaja. Pelaajaurallaan hän oli pelipaikaltaan hyökkääjä. Hän voitti maailmanmestaruuden 1986. Pasculli edusti pelaajaurallaan argentiinalaisia Colónia, Argentinos Juniorsia ja Newell's Old Boysia, italialaisia Lecceä, Casertanaa ja Brindisiä, japanilaista Shizuokaa ja indonesialaista Pelita Jayaa. Pelaajauran jälkeen hän on valmentanut Ugandan maajoukkuetta ja albanialaista Dinamo Tiranaa.Footballdatabase.eu == Lähteet == Luokka:Argentiinalaiset jalkapalloilijat Luokka:Argentiinalaiset jalkapallovalmentajat Luokka:Jalkapallon maailmanmestarit Luokka:Vuonna 1960 syntyneet Luokka:Elävät henkilöt
Eilert Bøhm

Eilert Steensrud Bøhm (17. heinäkuuta 1900 Moss – 1. helmikuuta 1982 Moss) oli norjalainen voimistelija. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa vapaan systeemin joukkuekilpailussa.Eilert Bøhm Bio, Stats, and Results | Olympics at Sports-Reference.com == Lähteet == Luokka:Norjalaiset voimistelijat Luokka:Norjalaiset olympiamitalistit Luokka:Vuonna 1900 syntyneet Luokka:Vuonna 1982 kuolleet
Wenche-Lin Hess

Wenche-Lin Mobergslien Hess (s. 28. maaliskuuta 1975 Horten) on norjalainen entinen jousiampuja. Hän jäi naisten yksilökilpailussa vuoden 1996 kesäolympialaisissa Atlantassa 17. ja vuoden 2000 kesäolympialaisissa Sydneyssä 57. sijalle.Wenche-Lin Hess Bio, Stats, and Results | Olympics at Sports-Reference.com Hän on voittanut Norjassa kansallisen mestaruuden vuosina 1993–1995 ja 1997.Store norske leksikon: bueskyting – Norgesmestere olympisk stil == Lähteet == Luokka:Norjalaiset jousiampujat Luokka:Vuonna 1975 syntyneet Luokka:Elävät henkilöt
Trygve Bøyesen

Trygve Carlsen Bøyesen (15. helmikuuta 1886 Skien – 27. heinäkuuta 1963 Skien) oli norjalainen voimistelija. Hän kilpaili ensi kertaa olympialaisissa vuoden 1908 kisoissa Lontoossa ja oli siellä mukana saamassa hopeaa joukkuekilpailussa. Vuoden 1912 kesäolympialaisissa Tukholmassa Bøyesen sai joukkueineen pronssia ruotsalaisessa järjestelmässä ja vuoden 1920 kesäolympialaisissa Antwerpenissä hopeaa vapaassa järjestelmässä.Trygve Bøyesen Bio, Stats, and Results | Olympics at Sports-Reference.com == Lähteet == Luokka:Norjalaiset voimistelijat Luokka:Norjalaiset olympiamitalistit Luokka:Vuonna 1886 syntyneet Luokka:Vuonna 1963 kuolleet
Lisäkivestulehdus

Lisäkivestulehdus eli epididymiitti on lisäkiveksen tyypillisin sairaus. Tavallisimmat aiheuttajat ovat virtsateiden bakteerit ja klamydia nuorilla miehillä. Lisäkivestulehduksessa kivespussi voi olla turvonnut, punainen ja kosketusarka ja lisäkives kipeä, lisäksi voi olla kuumetta. Se on yleisin nuorilla seksuaalisesti aktiivisilla miehillä. Yleensä lisäkivestulehduksen syynä on klamydia- tai tippuritartunta. Lapsilla ja vanhemmilla miehillä sairaus on tavallisesti seurausta virtsatietulehduksen suolistobakteerista tai virtsarakon tyhjentymishäiriöstä. Pitkittynyt kestokatetrihoito tai erilaiset urologiset toimenpiteet altistavat myös tulehdukselle. Tulehdus voi levitä lisäkiveksistä kiveksiin aiheuttaen kivestulehduksen eli orkiitin, joka tosin nykypäivänä on harvinaistunut. Lisäkivestulehdus voi aiheuttaa pahimmassa tapauksessa hedelmättömyyden. Hyvänlaatuiset muutokset, kuten vesikivekset, lisäkiveskystat ja kiveskohjut, ovat tavallisimpia löydöksiä. Kivessyövät tai muut pahanlaatuiset kasvaimet ovat harvinaisempia. Ne ovat useimmiten kiinteitä, aristamattomia resistenssejä, eivätkä ne läpäise valoa. Ensisijainen kuvantamistutkimus on kivespussin kaikukuvaus. Se tulisi tehdä, jos epäillään kiinteää kasvainta tai jos kliininen arvio resistenssin luonteesta jää epävarmaksi. Lisäkiveskystia tavataan jopa 10–30 prosentilla ja kiveskohjuja jopa 15–24 prosentilla miehistä. Akuutin lisäkivestulehduksen oireina ovat kivespussin yläosan kipu ja turvotus sekä kuume. Tulehdus diagnosoidaan virtsakokeesta. Sitä esiintyy myös kroonisena, jolloin oireet ovat vaikeammin havaittavissa. Hoitomuotona on antibiootit. Tulehduskipulääkkeet, niin kutsutut stay-up-alushousut ja viileät kääreet lievittävät kiusallista kipua. == Lähteitä == * www.tohtori.fi, Sanakirjamääritelmä * www.duodecimlehti.fi Kivespussin resistenssit aikuisilla Luokka:Uroksen sukupuolielimistön sairaudet Luokka:Tulehdukset Luokka:Seulonnan keskeiset artikkelit
Lisäkiveskysta

Lisäkiveskysta eli spermatoseele on yleisin kystinen vaiva, jota tavataan kiveksissä. Sitä tavataan jopa 10–30 prosentilla miehistä. Se syntyy todennäköisesti siementiehyiden tukosten seurauksena. Kystanesteestä on useimmiten löydettävissä siittiöitä. Ikääntymisen aiheuttaman degeneraation sekä lisäkivestulehdusten ja -traumojen on epäilty lisäävän kystien muodostumisen riskiä. Yleensä kystat ovat pieniä ja oireettomia. Ne sijaitsevat tavallisesti lisäkiveksen pään alueella ja voivat olla monilokeroisia. Tutkimuksiin potilaat hakeutuvat resistenssin, kivun tai epämiellyttävän tunteen vuoksi. Kysta on tuolloin yleensä tunnettavissa pehmeähkönä resistenssinä kiveksen yläpuolella tai yläosan takana, ja se voi aristaa tunnustelua. Kysta läpäisee valoa. Jos diagnoosi em. tutkimusten jälkeen on epävarma, on syytä tehdä kaikukuvaus, joka yleensä varmistaa diagnoosin. Hyvin suuren, kivespussin täyttävän kystan erottaminen hydroseelestä voi olla vaikeaa kaikukuvauksellakin. Lopullinen diagnoosi selviää monesti vasta leikkaushoidon yhteydessä. Pieni, oireeton kysta ei vaadi hoitoa. Oireiset hoidetaan yleisimmin leikkauksella. Toimenpide on pieni ja tehdään yleensä päiväkirurgisesti selkäydinpuudutuksessa. Näin hoidettuna kysta ja siitä aiheutuva kipu paranevat yli 90 prosentilla potilaista. Komplikaatioita, kuten leikkausalueen verenvuotoa ja jälki-infektioita, esiintyy paljon, jopa 10 prosentilla leikatuista. Kysta voidaan hoitaa myös polikliinisesti kuivauksella samaan tapaan kuin hydroseele. Vaikka tulosten on yleensä arvioitu olevan hydroseelen hoitoon verrattuna hieman huonompia, kysta kuitenkin häviää tai pienenee 60–90 prosentilla hoidetuista, ja hoitoon tyytyväisten potilaiden osuus on suunnilleen samaa luokkaa. Hoito voidaan tarvittaessa uusia. Mahdollisesti kysta sinänsä mutta myös sen leikkaus- tai kuivatushoito voivat vaurioittaa lisäkivestä ja siten huonontaa hedelmällisyyttä, mikä tulee huomioida nuoria miehiä hoidettaessa. == Lähteet == == Aiheesta muualla == * Kivespussin resistenssit aikuisilla www.duodecimlehti.fi Luokka:Uroksen sukupuolielimistön sairaudet
Protyre Formula Renault Championship

Protyre Formula Renault Championship (aiemmin nimellä Formula Renault BARC Championship) oli brittiläinen autourheilusarja. Sarjan järjesti vuodesta 1995 lähtien British Automobile Racing Club. Sarjassa ajettiin Tatuusin valmistamilla autoilla, Renaultin moottoreilla ja Michelinin renkailla. Sarjassa jaettiin pisteitä 20 parhaalle kuljettajalle järjestyksessä 32, 28, 25, 22, 20, 18, 16, 14, 12, 11, 10, 9, 8, 7, 6, 5, 4, 3, 2 ja 1. Lisäksi kilpailun nopeimmasta kierroksesta sai kaksi lisäpistettä. Sarjasta tuli ainoa Britanniassa ajettava Formula Renault-sarja, kun Formula Renault UK lopetti toimintansa vuoden 2011 jälkeen. Vuosi 2014 jäi sarjan viimeiseksi kaudeksi. ==Protyre Formula Renault-sarjan mestaruudet== Vuosi Mestari 2014 Pietro Fittipaldi 2013 Chris Middlehurst ==Formula Renault BARC-sarjan mestaruudet== Vuosi Mestari 2012 Scott Malvern 2011 Dino Zamparelli 2010 Alice Powell 2009 Kieren Clark 2008 Ollie Hancock 2007 Hywel Lloyd 2006 Richard Singleton 2005 Nick Wilcox 2004 Nicky Wilson 2003 James Gornall 2002 Jeremy Smith 2001 Martin Wallbank 2000 Jamie Beales 1999 Elliot Lewis 1998 Nick Dudfield 1997 Peter Clarke 1996 Ian Astley 1995 David Henderson ==Lähteet== ==Aiheesta muualla== * BARC Formula Renault official website website by Renault Sport UK * BARC Formula Renault official website website by BARC Formula Renault BARC Championship
Karhusuo (Säkylä)

thumb|right|250px|Karhusuon kylä toukokuussa 2013. Karhusuo on Säkylän kunnassa sijaitseva kyläkeskus. Se sijaitsee seitsemän kilometrin päässä keskustaajamasta, ja siellä on alun perin vuonna 1986 perustettu kyläyhdistys. Karhusuolla on kohtalaisesti yritystoimintaa, kuten insinööritoimisto, kuljetuspalvelu, lujitemuovipalvelu ja sähköasennusmyymälä. Karhusuolla sijaitsee myös vuonna 1913 rakennettu Karhusuon koulu, jossa koulutoiminta lopetettiin kesäkuussa 2011 ja koko koulu lakkautettiin virallisesti seuraavan syksyn aikana. Koulun lakkauttamisesta huolimatta kylässä asuu nykyhetkellä paljon lapsiperheitä, jonka myötä sinne on rakennettu kevyelle liikenteelle valtion ylläpitämää väyläverkostoa. ==Lähteet== Luokka:Säkylän kylät
Roberto Azevêdo

Roberto Carvalho de Azevêdo (s. 3. lokakuuta 1957) on brasilialainen diplomaatti. Hän on toiminut maansa edustajana Maailman kauppajärjestössä (WTO) vuodesta 2008, ja toukokuussa 2013 hänet valittiin järjestön pääjohtajaksi Pascal Lamyn seuraajaksi 1. syyskuuta 2013 alkaen. ==Lähteet== Luokka:Brasilialaiset diplomaatit Luokka:Vuonna 1957 syntyneet Luokka:Elävät henkilöt
Klooriasetyylikloridi

Klooriasetyylikloridi (C2H2Cl2O) on kloorietikkahaposta johdettu happokloridi. Yhdistettä käytetään orgaanisessa synteesissä valmistettaessa muita yhdisteitä. ==Ominaisuudet== Klooriasetyylikloridi on huoneenlämpötilassa väritöntä ja voimakkaan pistävänhajuista nestettä. Se liukenee orgaanisiin liuottimiin, kuteen bentseenin, asetoniin ja dietyylieetteriin. Vedessä se hajoaa muodostaen kloorietikkahappoa ja vetykloridia. Alkoholien kanssa se reagoi muodostaen estereitä.Earl D. Morris & John C. Bost : Acetic Acid, Halogenated Derivatives, Kirk-Othmer Encyclopedia of Chemical Technology, John Wiley & Sons, New York, 2002. Viitattu 10.5.2013Günter Koenig, Elmar Lohmar & Norbert Rupprich: Chloroacetic acids, Ullmann's Encyclopedia of Industrial Chemistry, John Wiley & Sons, New York, 2011. Viitattu 10.5.2013 ==Valmistus ja käyttö== Klooriasetyylikloridia valmistetaan klooraamalla kloorietikkahappoa. Klooraavina reagensseina voidaan käyttää fosforyylikloridia, fosforitrikloridia, sulfuryylikloridia tai fosgeenia. Muita tapoja valmistaa yhdistettä ovat 1,1-dikloorieteenin hapetus, keteenin klooraus tai asetyylikloridin klooraus. Klooriasetyylikloridia käytetään orgaanisen kemian synteeseissä. Siitä valmistetaan muun muassa klooriasetamidipohjaisia rikkaruohomyrkkyjä, kuten alaklooria, lääkkeitä kuten diatsepaamia ja adrenaliinia, kloorietikkahapon estereitä, kloorietikkahappoanhydridiä ja fenasyylikloridia. : ==Lähteet== ==Aiheesta muualla== * Luokka:Happokloridit
Jari Hanska

Jari Hanska (s. 29. huhtikuuta 1983 Porvoo) on suomalainen käsikirjoittaja, toimittaja ja näyttelijä. Hän on työskennellyt lokakuusta 2021 Iltalehden politiikan ja talouden toimittajana. Hanska on koulutukseltaan valtiotieteiden maisteri Helsingin yliopistosta pääaineenaan poliittinen historia. Hän toiminut Viestintätoimisto Pohjoisrannassa ja Voima-lehden määräaikaisena vastaavana päätoimittajana.Laura Koljonen, "Jari Hanska", Suomen Kuvalehti nro 19, 10.5.2013 sivu 52–55 Hän on kirjoittanut myös Suomen Kuvalehteen, Seuraan ja Imageen. Hanska on käsikirjoittanut Ryhmäteatteriin Eduskunta-trilogian Susanna Kuparisen kanssa. Lokakuussa 2015 valtiovarainministeriön viestintäjohtaja Liinu Lehto kielsi freelancetoimittajana työskennelleeltä Hanskalta pääsyn ministeriön järjestämään hallintarekisteriä koskevaan tilaisuuteen. Taustalla oli se, että Hanska oli siteerannut Eduskunta I -näytelmässä valtiovarainministeriön virkamiehiä. Julkisen sanan neuvoston puheenjohtaja Risto Uimosen mukaan perusteet kiellolle eivät olleet asiallisia, sillä näytelmiin ei sovelleta journalistin ohjeita. Hän totesi kuitenkin, että tiedotustilaisuuksien järjestäjillä on oikeus valikoida, keitä he niihin kutsuvat ja päästävät. Kielto sai julkisuutta ja päätös peruttiin myöhemmin. Hanska kanteli asiasta oikeusasiamiehelle, jonka mukaan viestintäjohtaja käyttäytyi sopimattomasti leimatessaan Hanskan toiminnan journalistin ohjeiden vastaiseksi. ==Lähteet== ==Aiheesta muualla== * * Tekijänä: Jari Hanska Yle Areena. 13.10.2014. Luokka:Suomalaiset toimittajat Luokka:Suomalaiset käsikirjoittajat Luokka:Suomalaiset näyttelijät Luokka:Vuonna 1983 syntyneet Luokka:Elävät henkilöt
Baseballin Euroopan-mestaruuskilpailujen B-sarja 2004

Vuonna 2004 Baseballin Euroopan-mestaruuskilpailujen B-sarja pelattiin kahtena erillisenä turnauksena. == Ryhmä 1 == Rybnik ja Zory, Puola ===Lohko A=== joukkue Ot. V H AVG 4 3 1 .750 2-4 - 10-0 - 4 3 1 .750 - 6-8 - 27-1 4 3 1 .750 1-7 - 9-4 - 4 1 3 .250 - 6-12 - 10-0 4 0 4 .000 1-26 - 6-11 - ===Lohko B=== joukkue Ot. V H AVG 3 3 0 1.000 - - 13-11 3 1 2 .333 4-12 - - 3 1 2 .333 8-10 5-1 - 3 1 2 .333 - 2-19 11-10 ===Pudotuspelit === {{Turnauspuu4 || |3| |1 || |2| |31 || |2| |0 || |4| |8 }} * Sijat 5 ja 6: - 3-4 * Sijat 7-9: joukkue Ot. V H AVG 2 2 0 1.000 - 7-6 2 1 1 .500 6-8 -1 2 0 2 .000 - - 1 Alkulohkon keskinäinen ottelu laskettu mukaan. == Ryhmä 2 == Regensburg, Saksa ===Lohko A=== joukkue Ot. V H AVG 3 3 0 1.000 5-3 - 8-2Baseball's Longest Games: A Comprehensive Worldwide Record Book 3 2 1 .667 - 16-9 - Suomi 3 1 2 .333 5-25 - 13-12 3 0 3 .000 - 5-10 - ===Lohko B=== joukkue Ot. V H AVG 4 4 0 1.000 23-0 - 12-2 - 4 3 1 .750 - 8-6 14-11 - 4 2 2 .500 0-32 - - 7-6 4 1 3 .250 - - 5-6 16-3 4 0 4 .000 1-23 5-7 - - ===Pudotuspelit === {{Turnauspuu4 || |2 | |13 || |23| |1 || |3| |9 || |12| |8 }} * Sijat 5 ja 6: Suomi - 2-16 * Sijat 7-9: joukkue Ot. V H AVG 2 2 0 1.000 11-1 -1 2 1 1 .500 - 14-6 2 0 2 .000 - - 1 Alkulohkon keskinäinen ottelu laskettu mukaan. ==Lähteet== * www.beisbolas.lt * Suomen baseballmaajoukkueen turnaukset * BOSTON IRISH:Irlanti-Serbia ja Montenegro * BOSTON IRISH:Irlanti-Suomi * BOSTON IRISH:Irlanti-Serbia ja Montenegro - pronssiottelu * Saksan joukkue ja ottelut 2004 * Irlanti 2004 ja 2006 * Israel * Tuloksia * saksankielinen sivusto kisoista B-2004 Luokka:Vuoden 2004 baseball Euroopan-mestaruuskilpailut 2004, B-sarja Luokka:Baijerin urheilu Luokka:Regensburg Luokka:Puolan urheilu Luokka:Sleesian voivodikunta
Reposaaren kalasatama

thumb|Kalastusaluksia laiturissa. Reposaaren kalasatama on Porin Reposaaressa sijaitseva kalastussatama. Se on Suomen suurin kalasatama ja koko Pohjanlahden suurin silakanpurkusatama, joka Maa- ja metsätalousministeriön luokituksessa on yksi maan kuudesta keskuskalasatamasta. Kalasatama perustettiin vuonna 1967 kymmenisen vuotta aikaisemmin toimintansa lopettaneen Reposaaren sataman alueelle.Lasse Nurmi: Karhu katsoo merelle – katsaus Porin sataman 220-vuotiseen historiaan, Porin Satama/Kehitys Oy 2001. ISBN 952-91-3855-5. Viitattu 13.6.2013. Reposaaren kalasatamaan johtaa 3,9 metrin syvyinen väylä ja se on avoinna ympäri vuoden. Kesäaikaan Reposaarta pitää kotisatamanaan noin 20 kalastusalusta. Talvisin niiden määrä lähes kaksinkertaistuu, kun Perämeren aikaisen jäätymisen vuoksi osa siellä toimivista aluksista siirtyy Reposaareen. Leudoimpina jäätalvina Reposaaren kalasatama saattaa pysyä sulana koko talven. Laituritilaa aallonmurtajien suojaamassa satamassa on yhteensä 220 metriä. Lisäksi Reposaaren kalastamasta löytyy muun muassa jääasema, silakan imupurkain, varastoja kalan säilytystä varten sekä troolareille tarkoitettu telakka. Vuonna 2001 Reposaaren kalasatamaan valmistui osittain EU:n rahoittama kalaravintola Merimesta. Ympärivuotisesti avoinna olevan ravintolan yhteydessä on lisäksi kalan käsittely- ja myyntitiloja. Kalaravintolan myötä Reposaaren kalasatamasta on kehittynyt myös matkailukohde. == Lähteet == *Kalasatamaselvitys 2001 ===Viitteet=== == Aiheesta muualla == *Kalaravintola Merimestan kotisivut Luokka:Suomen kalasatamat Luokka:Porin rakennukset ja rakennelmat Luokka:Suomen Itämeren satamat
Elma Finne

Elma Maria Finne (o. s. Ingo; 5. toukokuuta 1907 Kruunupyy – 17. joulukuuta 1977 Helsinki) oli suomalainen ruotsin kielellä kirjoittanut uskonnollinen kirjailija. Finnen vanhemmat olivat Herman ja Hilda Ingo. Hän oli naimisissa kirkkoherra, rovasti Fingal Eugén Finnen (1904–1982) kanssa. Elma Finne julkaisi kaksi uskonnolista runokokoelmaa. == Teoksia == * Nära jord och himmel. Förbundet för svenskt församlingsarbete i Finland, Helsingfors 1970 * Tillförsikt . Förbundet för svenskt församlingsarbete i Finland, Helsingfors 1973 == Lähteet == * * Svenskösterbottniska författare : Elma Finne (1907–1977) * Geni.com : Elma Maria Finne (Ingo) (1907 - 1977) Luokka:Suomenruotsalaiset kirjailijat Luokka:Vuonna 1907 syntyneet Luokka:Vuonna 1977 kuolleet
Southern Culture on the Skids

Southern Culture on the Skids (myös SCOTS) on yhdysvaltalainen rock-yhtye, joka perustettiin vuonna 1983. Yhtyeen nykyiset jäsenet ovat Rick Miller, Dave Hartman ja Mary Huff. Yhtyeen musiikissa on vaikutteita rockabillystä, surf rockista, countrysta ja R&B-tyylist;ä, jossa on punk-vivahteita. Southern Culture on the Skidsin sanoitukset käsittelevät yleensä tanssimista, seksiä ja paistettua kanaa. Yhtye on tunnettu live-esiitymisistään, jossa yleisön päälle heitetään banaanivanukasta ja paistettua kanaa. == Jäsenet == === Nykyiset === * Rick Miller (laulu, sähkökitara) * Dave Hartman (perkussiot, rummut) * Mary Huff (laulu, bassokitara) === Entiset === * Stan Lewis * Leslie Land * Chip Shelby * Chris Bess * Tim Barnes ==Diskografia== ===Albumit=== Vuosi Nimi Levy-yhtiö 1986 Southern Culture on the Skids Lloyd Street Records 1990 Too Much Pork for Just One Fork Moist Records 1992 For Lovers Only Safe House Records 1994 Ditch Diggin' Safe House Records 1995 Dirt Track Date Geffen Records 1997 Plastic Seat Sweat Geffen Records 2000 Liquored Up and Lacquered Down TVT Records 2002 Live At El Sol Kudzu Ranch Records 2004 Mojo Box Yep Roc Records 2006 Doublewide and Live Yep Roc Records 2006 Doublewide and Live Deluxe Yep Roc Records 2007 Countrypolitan Favorites Yep Roc Records 2010 The Kudzu Ranch Kudzu Ranch Records 2011 Zombified LP Kudzu Ranch Records 2013 Dig This: Ditch Diggin' V.2 Kudzu Ranch Records 2016 The Electric Pinecones Kudzu Records 2020 Kudzu Records Presents Kudzu Records 2021 At Home With Southern Culture on the Skids Kudzu Records Luokka:Yhdysvaltalaiset rockyhtyeet Luokka:Psychobilly-yhtyeet
Cabaret (musikaali)

Cabaret on vuonna 1966 ensi-iltansa saanut Broadway-musikaali, jonka tapahtumat sijoittuvat 1920-luvun lopun Berliiniin. Näytelmän sävelsi John Kander, käsikirjoitti Joe Masteroff ja sanoitti Fred Ebb. Se palkittiin vuonna 1967 parhaasta musikaalin ja parhaasta musiikin Tonylla ja voitti myös lukuisia muita palkintoja. Bob Fosse ohjasi vuonna 1972 musikaalista elokuvaversion Cabaret. Vuoden 1966 Broadway-esityksessä pääosia näyttelivät Jill Haworth, Jack Gilford, Bert Convy ja Lotte Lenya. Lontoon Palace Theatressa näytelmä sai ensiesityksensä 28. helmikuuta 1968. Brittiläisessä tuotannossa pääosissa olivat Judi Dench, Lila Kedrova, Peter Sallis ja Kevin Colson. Cabaret perustuu Christopher Isherwoodin romaaniin The Berlin Stories ja John Van Drutenin näytelmään I Am a Camera. == Kappaleet == *”Willkommen” *”So What” *”Don’t Tell Mama” *”Perfectly Marvelous” *”Tomorrow Belongs to Me” *”Two Ladies” *”Why Should I Wake Up?” *”If You Could See Her Through My Eyes” *”Married” *”Meeskite” *”Cabaret” *”The Money Song” *”What Would You Do?” == Broadway-esitykset == *20. marraskuuta 1966 - 6\. syyskuuta 1969 (ohjaus Harold Prince) *22. lokakuuta 1987 - 4\. kesäkuuta 1988 (ohjaus Harold Prince) *19. maaliskuuta 1998 - 4\. tammikuuta 2004 (ohjaus Sam Mendes) == Lähteet == Luokka:Yhdysvaltalaiset musikaalit Luokka:Tony-palkinnon voittaneet musikaalit
Kalastussatama

thumb|Kalastusaluksia laiturissa Reposaaren kalasatamassa. Kalastussatama eli kalasatama on satama, jota ammattikalastajat käyttävät saaliin purkupaikkanaan ja josta se kuljetetaan eteenpäin. Kalasatamia pitävät kotisataminaan erilaiset kalastusalukset, kuten troolarit. Lisäksi niissä sijaitsee usein kalan käsittelyä ja jatkojalostusta harjoittavia toimijoita sekä kalan tukku- ja vähittäismyyntipisteitä. Kalasatamat ovat pääosin syntyneet luonnostaan paikkoihin, joista käsin on kalastettu jopa vuosisatojen ajan. == Kalasatamat Suomessa == Maa- ja metsätalousministeriö on jakanut Suomen kalasatamat neljään eri kategoriaan; keskuskalasatamat, aluesatamat, paikalliset rannikkokalastussatamat sekä muut kalasatamat. Luokiteltuja kalasatamia on yhteensä vajaat 50, joista keskuskalasatamia oli alun perin seitsemän. Hangon troolisatama joutui kuitenkin lopettamaan toimintansa vuonna 2005 sen aiheuttamien hajuhaittojen vuoksi. Suomen suurin kalasatama on Porissa sijaitseva Reposaaren kalasatama. === Suomen keskuskalasatamat === *Kaskisten kalasatama, Kaskinen *Klobbskatin kalasatama, Mustasaari *Valkon kalasatama, Loviisa *Marjaniemen kalasatama, Hailuoto *Reposaaren kalasatama, Pori *Suukarin kalasatama, Uusikaupunki == Lähteet == *Kalasatamaselvitys 2001 ===Viitteet=== == Aiheesta muualla == *
Cinema Paradiso

Cinema Paradiso (Nuovo Cinema Paradiso) on vuonna 1988 julkaistu italialainen draamaelokuva, jonka käsikirjoitti ja ohjasi Giuseppe Tornatore. Elokuvan pääosissa näyttelevät Jacques Perrin, Philippe Noiret, Leopoldo Trieste, Marco Leonardi, Agnese Nano ja Salvatore Cascio. Elokuvan tuottivat Franco Cristaldi ja Giovanna Romagnoli. Musiikista vastasi Ennio Morricone poikansa Andrea Morriconen kanssa. ==Juoni== Toisen maailmansodan jälkeen pienen italialaiskylän keskipiste on elokuvateatteri, jonka koneenkäyttäjänä toimii joviaali Alfredo (Noiret). Eräänä päivänä konehuoneeseen kurkistaa pieni isätön Totò-poika (Cascio), joka alkaa viettää yhä enemmän aikaa Alfredon apulaisena elokuvanäytöksissä. Tarina seuraa heidän elinikäistä ystävyyttään elokuvien vaihtuessa ja maailman muuttuessa. Elokuvassa nähdään monia otteita vanhoista eurooppalaisista ja Hollywood-klassikoista. ==Näyttelijät== ==Vastaanotto ja myöhempi arvostus== Cinema Paradiso palkittiin parhaana vieraskielisenä elokuvana sekä Oscar-, Golden Globe, César- että Bafta- palkintogaalassa. Baftassa se sai lisäksi parhaan miespääosan (Noiret), parhaan miessivuosan (Cascio), parhaan alkuperäismusiikin (Morricone) ja parhaan alkuperäiskäsikirjoituksen (Tornatore) palkinnot. Se oli ehdolla myös kuudessa muussa sarjassa. Cannesin elokuvajuhlilla Cinema Paradiso sai tuomariston palkinnon ja oli ehdolla Kultaisen palmun saajaksi. Monien muiden ehdokkuuksien ja palkintojen myötä elokuva oli yksi elokuvavuoden 1988 palkituimpia töitä. Vuonna 2018 BBC:n kansainvälinen asiantuntijaraati äänesti sen kaikkien aikojen 30 parhaan ei-englanninkielisen elokuvan joukkoon. ==Lähteet== Luokka:Parhaan vieraskielisen elokuvan Oscar-palkinnon saaneet elokuvat‎ Luokka:Giuseppe Tornatoren ohjaamat elokuvat Luokka:Vuoden 1988 italialaiset elokuvat Luokka:Italialaiset draamaelokuvat Luokka:Golden Globe -palkitut elokuvat Luokka:BAFTA Film Award -palkitut elokuvat Luokka:Elokuvat elokuvanteosta Luokka:Elokuvat ystävyydestä
Reposaaren hautausmaa

Reposaaren hautausmaa on Porin Reposaaressa sijaitseva hautausmaa. Ensimmäinen hautaus alueelle on suoritettu 1897. Vuonna 2006 otettiin käyttöön uusi laajennusosa. Hautausmaan erikoisuus on, että sen vanha osa muodostuu kokonaan purjelaivojen 1600-luvulta alkaen saarelle tuomasta painolastimaasta. Sanonnan mukaan Reposaaren vainajat on tämän johdosta haudattu ”vieraan maan multiin”. Reposaaren hautausmaalla sijaitsee muun muassa kuvanveistäjä Kalervo Kallion tekemä laivanvarustaja Werner Hacklinin muistomerkki Nuorukainen ja ankkuri sekä vuonna 1993 paljastettu suihkulähde. Paikallisten asukkaiden lisäksi sinne on haudattu satamassa vierailleilla laivoilla kuolleita merimiehiä eri puolilta maailmaa. Heille on Reposaaren seurakunta pystyttänyt yhteisen muistomerkin, johon merimiesten nimet on kaiverrettu. Reposaaren hautausmaalla on myös olympiavoittaja Kelpo Gröndahlin viimeinen leposija sekä vuoden 1918 sisällissodassa kaatuneiden punaisten muistomerkki. Hautausmaan kupeessa sijaitsee vuonna 1876 valmistunut norjalaistyylinen Reposaaren kirkko. Sen edustalla on 1925 uponneen Torpedovene S2:n muistomerkki, jonka on veistänyt Wäinö Aaltonen. Myös vuosien 1939–1945 sankarivainajat on haudattu kirkkopuistoon. == Lähteet == Luokka:Porin hautausmaat
Jamaikanlaulurastas

Jamaikanlaulurastas (Turdus jamaicensis) on rastaiden heimoon kuuluva varpuslintu. ==Levinneisyys== Jamaikanlaulurastasta tavataan kotoperäisenä Jamaikalla. Lajin kannan kokoa ei tiedetä, mutta sitä on kuvattu melko yleiseksi ja se on luokiteltu elinvoimaiseksi. ==Lähteet== Luokka:Rastaat
Hohtomustarastas

Hohtomustarastas (Turdus serranus) on rastaiden heimoon kuuluva varpuslintu. ==Levinneisyys== Hohtomustarastasta tavataan Argentiinassa, Boliviassa, Ecuadorissa, Kolumbiassa, Perussa ja Venezuelassa. Lajin kannan kokoa ei toedetä, mutta sitä on kuvattu melko yleiseksi ja se on luokiteltu elinvoimaiseksi. ==Lähteet== Luokka:Rastaat
Jankuttajarastas

Jankuttajarastas (Turdus nigriceps) on rastaiden heimoon kuuluva varpuslintu. ==Levinneisyys== Jankuttajarastasta tavataan Argentiinassa, Boliviassa, Brasiliassa, Ecuadorissa ja Perussa. Lajin kannan kokoa ei tiedetä, mutta sitä on kuvattu melko yleiseksi ja se on luokiteltu elinvoimaiseksi. ==Lähteet== Luokka:Rastaat
Santeri Lintunen

Santeri Lintunen (s. 14. helmikuuta 1993 Valkeakoski) on suomalainen jalkapalloilija.Veikkausliiga Hän on pelipaikaltaan oikea laitapuolustaja. Lintunen pelasi Valkeakosken Hakassa kolme ottelua Veikkausliigassa kaudella 2011. Ensiesiintymisensä pääsarjatasolla hän teki 28. syyskuuta kotiottelussa FC Honkaa vastaan. ==Lähteet== Luokka:Suomalaiset jalkapalloilijat Luokka:Vuonna 1993 syntyneet Luokka:Elävät henkilöt
Sonic Rush

Sonic Rush () on Sonic Teamin ja Dimpsin kehittämä sekä Segan vuonna 2005 julkaisema Sonic the Hedgehog-pelisarjan tasohyppelypeli Nintendo DS:lle. Se julkaistiin Pohjois-Amerikassa 15. marraskuuta, PAL-maissa 18. marraskuuta ja Japanissa 23. marraskuuta 2005. Se on kaksiulotteinen peli, jossa on käytetty jonkin verran myös 3D-elementtejä, luoden 2.5D -efektiä. Pomotaistelut sekä Sonicin erikoistasot ovat kokonaan kolmiulotteisia. Pelin juoni seuraa pelisarjan uuden hahmon, Blaze the Catin sekä sarjan päähahmon, Sonic the Hedgehogin seikkailuja. He taistelevat vuorotellen Dr. Eggmanin kaksoisolentoa, Eggman Negaa vastaan tietyissä kohdissa pelin aikana. Tämä on Rumble Pak-peli Sonic the hedgehog-pelisarjassa. Peli esiteltiin ensimmäistä kertaa nimellä Sonic DS E3 2004-messuilla ja vuotta myöhemmin E3 2005-messuilla nimellä Sonic Rush. Pelin 2.5D formaatti painottuu Sonic Teamin ideaan yhdistää 2D ja 3D pelit sarjassaan. Julkaisunsa jälkeen Sonic Rush sai hyvän vastaanoton kriitikoilta, jotka kiittelivät pelin musiikkia sekä samanlaisutta vanhojen pelien kanssa, mutta kritiikkiä aiheutti puolestaan sen nopeus kokonaisuudessaan. Pelille kehitettiin ja julkaistiin jatko-osa, Sonic Rush Adventure vuonna 2007. ==Lähteet== == Aiheesta muualla == * Luokka:Vuoden 2005 videopelit Luokka:Nintendo DS -pelit Luokka:Tasohyppelyt Luokka:Toimintapelit Luokka:Sonic the Hedgehog -pelit
Sonic Rush Adventure

Sonic Rush Adventure (ソニック ラッシュ アドベンチャー Sonikku Rasshu Adobenchā) on Sonic Teamin ja Dimpsin kehittämä sekä Sonic Teamin vuonna 2007 julkaisema Sonic the Hedgehog-pelisarjan peli Nintendo DS:lle. Sonic the Hedgehog ja Blaze the Cat tekevät tässä pelissä paluun pelattavina hahmoina uuden, hieman kiivaan naaraspesukarhu Marine the Raccoonin kanssa. Sonic Rush Adventure on suoraa jatkoa Sonic Rushille ja ensimmäinen peli Sonic the Hedgehog-pelisarjassa, jossa pystyy pelaamaan moninpeliä Nintendo Wi-Fi Connection-palvelun kautta. ==Lähteet== Luokka:Vuoden 2007 videopelit Luokka:Nintendo DS -pelit Luokka:Tasohyppelyt Luokka:Toimintapelit